Document ID: 31989R0885

*****
ΚΑΝΟΝΙΣΜΟΣ (ΕΟΚ) αριθ. 885/89 ΤΟΥ ΣΥΜΒΟΥΛΙΟΥ
της 5ης Απριλίου 1989
σχετικά με το καθεστώς κατά την εισαγωγή που εφαρμόζεται, για το έτος 1989, στα προϊόντα που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19, καταγωγής τρίτων χωρών μη μελών της ΓΣΔΕ, εκτός από την Κίνα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 430/87 (1), όπως τροποποιήθηκε από τον κανονισμό (ΕΟΚ) αριθ. 3837/88 (2), το Συμβούλιο καθόρισε το εισαγωγικό καθεστώς που εφαρμόζεται στα προϊόντα που υπάγονται στους κωδικούς ΣΟ 0714 10 10, 0714 10 90 και 0714 90 10, καταγωγής ορισμένων τρίτων χωρών, για τα έτη 1987, 1988, 1989 και, ανάλογα με την περίπτωση, 1990· ότι, ωστόσο, όσον αφορά τα προϊόντα που υπάγονται στους κωδικούς ΣΟ 0714 10 90 και 0714 90 10, εισαγωγής τρίτων χωρών μη μελών της ΓΣΔΕ, εκτός από την Κίνα, που αναφέρονται στο άρθρο 1 παράγραφος 2 στοιχείο δ) του κανονισμού (ΕΟΚ) αριθ. 430/87, οι ποσότητες που επωφελούνται από το εν λόγω καθεστώς έχουν καθοριστεί μόνο για το έτος 1987·
ότι πρέπει να καθοριστούν οι ποσότητες για το 1989, για τα εν λόγω προϊόντα, που περιγράφονται σύμφωνα με τη συνδυασμένη ονοματολογία, όπως τροποποιήθηκε από τον κανονισμό (ΕΟΚ) αριθ. 3174/88 (3)·
ότι πρέπει να προσδιοριστούν οι ποσότητες αυτές λαμβάνοντας υπόψη, αφενός, τα μέτρα τα οποία οδηγήθηκε να λάβει η Κοινότητα για τη σταθεροποίηση των γεωργικών παραγωγών και, αφετέρου, την αναγκαιότητα να διατηρηθεί το ρεύμα συναλλαγών με τις χώρες αυτές, ενώ συγχρόνως θα λαμβάνεται μέριμνα να μην ζημιωθεί η ισορροπία της εσωτερικής αγοράς των προϊόντων σιτηρών·
ότι, εξάλλου, πρέπει να επιτραπούν, με τους ίδιους δασμολογικούς όρους, οι εισαγωγές που αποσκοπούν παραδοσιακά σε άλλες χρήσεις εκτός από τη διατροφή των ζώων, και οι οποίες αντιπροσωπεύουν περιορισμένο όγκο προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα προϊόντα καταγωγής τρίτων χωρών μη μελών της ΓΣΔΕ, εκτός από την Κίνα, που αναφέρονται στο άρθρο 1 παράγραφος 2 στοιχείο δ) του κανονισμού (ΕΟΚ) αριθ. 430/87, η είσπραξη της εισφοράς που επιβάλλεται το 1989 κατά την εισαγωγή, και η οποία κατ' ανώτατο όριο φθάνει το 6 % κατ' αξία:
1. περιορίζεται σε 30 000 τόνους, όσον αφορά τα προϊόντα που υπάγονται στους κωδικούς ΣΟ 0714 10 99 και 0714 90 19,
2. περιορίζεται σε 2 000 τόνους, όσον αφορά τα προϊόντα που υπάγονται στους κωδικούς ΣΟ 0714 10 91 και 0714 90 11.
Άρθρο 2
Η Επιτροπή θεσπίζει τις λεπτομέρειες εφαρμογής του παρόντος κανονισμού, σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2772/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (4), όπως τροποποιήθηκε τελευταία από τον κανονισμό (ΕΟΚ) αριθ. 166/89 (5).
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 5 Απριλίου 1989.

Labels: 3
5